খান মুহাম্মদ মঈনুদ্দীন
খান মুহাম্মদ মঈনুদ্দীন (৩০ অক্টোবর ১৯০১ – ১৬ ফেব্রুয়ারি ১৯৮১) একজন বাংলাদেশী সাহিত্যিক ছিলেন। তিনি ১৯৫০ ও ৬০-এর দশকে শিশুতোষ সাহিত্য রচনা করে খ্যাতি অর্জন করেন। তাঁর লেখা ‘কানা বগির ছা’ ছড়াটি বাংলাদেশের শিশুদের নিকট অত্যন্ত জনপ্রিয় এবং যুগস্রষ্টা নজরুল নামক জীবনীর জন্য তিনি বহুলভাবে সমাদৃত। এছাড়াও তিনি আল-হামরা লাইব্রেরির প্রতিষ্ঠাতা, যা বর্তমানে আল-হামরা প্রকাশনী নামে পরিচিত।